Poye

«poytreye (discramiaedje)»
thumb
Li poye et l' cok, c' est ene sôre d' oujhea ki n' vole nén foirt lontins. Il a stî aclevé pol prumî côp e l' Azeye nonnrece do costé do Pakistan, di l' Inde u do Vietnam diviè li 10inme meynaire divant Djezu-Cri.sol Wikipedia inglès. 

 Gallus gallus

 Glinacîs

 Nombe 
Les poyes (avou les polets d' poytreye), c' est l' biesse k' i gn a l' pus sol Daegne (a pô près 19 miyårds e 2011).

 Motlî 
Li frumele si lome ene poye (on dit eto : ene glene) et l' måye on cok. Ene poye ki keuve si lome ene covresse. Les djonnes si lomnut poyons. On djonne cok si lome on cokea. Ene djonne poye si lome ene poyete. 

Les poyes sont-st aclevêyes dins des poyîs (dirî les måjhones) u des poytreyes (pus grands bastimints). Li ci k' endè tént bråmint si lome on poytî. Les poyons ki crexhnut ladvins divnèt des polets so moens di deus moes.

Ene boune poye pond èn oû tos les djoûs, mins purade cwand les djoûs crexhnut. E-n ivier, ele pout wayimer.

Dins l' elvaedje modiene des poyes (li poytreye), tchaeke sôre di produccion est aclevêye a pårt. Dabôrd i gn a :
 les cinses grand-parintreces avou leu-z acovoe
 les cinses parintreces avou leu-z acovoe
 les poytreyes di poyes poneuses
 les poytreyes di polets

 Prodûts et sôres d' aclevaedje 
 pol tchå
 polet d' poytreye
 polet d' cinse
 tchapon
 po les oûs 
 di poye ponresse (oûs d' poytreye)
 poye di poyî (oûs d' cinse)
 mere ås poyons (poye parintrece) avou les coks, et k' les oûs sont acovés.

 Raeces di poyes 
 li poye årdinwesse (raece di l' Årdene et des Årdenes francesses)
 li poye arawcane (raece vinant do Tchili ki pond des bleus oûs)
 li poye di Maranse (raece francesse)

 Maladeyes des poyes 
 Pådje tote seule


 polet d' poytreye
 aclevaedje di poytreyes
 Maladeyes des poyes

 Sourdants & pî-notes 

Categoreye:Aclevåvès biesses
Categoreye:Oujheas
*
Categoreye:Glinacîs